
Szentendre Város Önkormányzat Képviselő-testületének

2025. június 26-i üléséről készült jegyzőkönyvéből

18.
Előterjesztés a Szentendre Város Önkormányzat tulajdonában álló 1919/2 helyrajzi szám alatt felvett, természetben a Duna korzó – Korniss Dezső sétány mentén fekvő, az ingatlan-nyilvántartás szerint kivett étterem, udvar megnevezésű ingatlan hasznosítási koncepciójáról (Teátrum) II. forduló 

Előadó: Fülöp Zsolt polgármester
Szentendre Város Önkormányzat Képviselő-testületének

122/2025. (VI.26.) Kt. sz. határozata:

Szentendre Város Önkormányzat Képviselő-testülete úgy dönt, hogy 

1. a Szentendre Város Önkormányzat tulajdonában álló 1919/2 helyrajzi szám alatt felvett, az ingatlan-nyilvántartás szerint kivett étterem, udvar megnevezésű, 5364 m2 alapterületű ingatlant (a továbbiakban: Ingatlan) 2 évre, 2027. június 30-ig ingyenesen a Szentendrei Kulturális Központ Nonprofit Korlátolt Felelősségű Társaság használatába adja a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73. § (1)-(2) bekezdése és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja alapján a kulturális szolgáltatás, filmszínház, előadó-művészeti szervezet támogatása, a kulturális örökség helyi védelme, a helyi közművelődési tevékenység támogatása közfeladat ellátása, valamint hangsúlyosan helyi közösségi és rekreációs igények kiszolgálása céljából, beleértve a bérlők kezelésével, a portaszolgálat és takarítás megszervezésével, valamint a nyilvános mosdó üzemeltetésével kapcsolatos feladatokat,  

2. az Ingatlan gépészeti üzemeltetésére és karbantartására vonatkozó üzemeltetési feladatok ellátása céljából a Városi Szolgáltató Nonprofit Zártkörűen Működő Részvénytársasággal szerződést köt,

3. felhatalmazza a Polgármestert, hogy az Ingatlan használatba adására vonatkozó szerződést Szentendrei Kulturális Központ Nonprofit Korlátolt Felelősségű Társasággal kösse meg. A Városi Szolgáltató Nonprofit Zártkörűen Működő Részvénytársasággal gépészeti üzemeltetésére és karbantartására vonatkozó szerződést megkösse, továbbá az Ingatlan használatával, üzemeltetésével és hasznosításával kapcsolatos egyéb szükséges intézkedéseket megtegye, 

4. az 1. pont szerinti épület üzemeltetéséhez szükséges működési támogatást, 24.000.000 Ft-ot az Önkormányzat 2025. évi költségvetésének működési tartalék soráról biztosítja, és felkéri a Polgármestert, hogy a döntés költségvetési kihatását az költségvetés soron következő módosításakor vezesse át,

5. felkéri a Polgármestert, a rendeltetésváltozásra vonatkozó településképi bejelentési eljárás lefolytatása és a rendeltetésváltozás (kivett, közösségi-kulturális épület) Földhivatalnál történő átvezetése iránti szükséges intézkedéseket tegye meg.
Felelős: Polgármester

Határidő: 1-3. pont: 2025. augusztus 31.


         4. pont: költségvetés soron következő módosítása


         5. pont: 2025. december 31. 

A végrehajtásért közvetlenül felelős: Vagyongazdálkodási Iroda és a Szentendrei Kulturális Központ Nonprofit Kft. ügyvezetője

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Vagyongazdálkodási Iroda, Kiemelt vagyongazdálkodási referens – intézkedésre

4. Vagyongazdálkodási Iroda, Vagyongazdálkodási referens – intézkedésre

5. Pénzügyi Iroda, Irodavezető - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2025. június 27.
Simor Györgyné
jegyzőkönyvvezető

